યંગૂન નોર્થન ડિસ્ટ્રિક્ટ જજ યે લુઈને 32 વર્ષના લોન અને 28 વર્ષના ક્યાવ સોને ઓફિશિયલ સીક્રેટ એક્ટ તોડવા બદલ દોષિત જાહેર કરવામાં આવ્યો છે. સીક્રેટ ડોક્યૂમેન્ટ્સ હાથમાં લાગ્યાં ત્યારે બંને પત્રકારોએ ગોપનિયતાનો કાયદો તોડ્યો હતો. જજે સજા સંભળાવતા કહ્યું કે, આરોપીઓએ ઓફિશિયલ સીક્રેક્ટસ એક્ટના સેક્શન 3.1ને તોડ્યો છ અને તે અંતર્ગત તેમને 7 વર્ષની સજા ફટકારવામાં આવી છે. જજે પોતાના ફેસલામાં કહ્યું કે બંને આરોપીઓ 12 ડિસેમ્બર 2017થી જેલમાં હતા અને સજામાં આ સમયગાળાનું ધ્યાન રાખવામાં આવશે. આ સજા પર યુનાઈટેડ નેશન્સમાં પ્રેસની આઝાદી સાથે જોડાયેલ સંગઠન અને યુરોપિયન યુનિયન ઉપરાંત અમેરિકા, કેનેડા અને ઓસ્ટ્રેલિયાએ બંને પત્રકારોને છોડી મુકવાની માગ કરી છે. સજા પર રૉયટર્સના એડિટર ઈન ચીફ સ્ટીફન જે એડલરે કહ્યું કે, આજનો દિવસ મ્યાનમાર, રૉટર્સના જર્નલિસ્ટ વા લો અને ક્યાવ સો તથા દુનિયામાં પ્રેસ માટે ખરાબ સાબિત થયો છે.